

ที่ ลบ ๗๒๑๐๑/๒๕๗ ที่ทำการองค์การบริหารส่วนตำบลคลองเกตุ

 อำเภอโคกสำโรง จังหวัดลพบุรี ๑๕๑๒๐

 ๒๕ เมษายน ๒๕๖๖

เรื่อง ขอเรียนเชิญเข้าร่วมโครงการ ลพบุรี เมืองสะอาด(Big Cleaning Day) องค์การบริหารส่วนตำบลคลองเกตุ อำเภอโคกสำโรง จังหวัดลพบุรี ประจำปีงบประมาณ พ.ศ. ๒๕๖๖

เรียน กำนัน/ผู้ใหญ่บ้าน/อสม./สมาชิกองค์การบริหารส่วนตำบลคลองเกตุและประชาชน ทุกท่าน

 ด้วย ผู้ว่าราชการจังหวัดลพบุรี ได้มีนโยบายโครงการลพบุรีเมืองสะอาด และเป็นการคับเคลื่อนนโยบายและยุทธศาสตร์การพัฒนาจังหวัด มีวัตถุประสงค์เพื่อการบริหารจัดการสิ่งแวดล้อมที่ดีประชาชนมีสุขอนามัยที่ดี เป็นเมืองที่พร้อมรับนักท่องเที่ยว ดังนั้น ผู้ว่าราชการจังหวัดลพบุรีมีนโยบายให้ความสำคัญรักษาความสะอาดและความเป็นระเบียบเรียบร้อย ในทุกพื้นที่ของจังหวัดลพบุรี โดยมีเป้าหมายในการพัฒนาสถานที่ราชการ สถานศึกษา ศาสนสถาน สถานประกอบการสถานที่ท่องเที่ยว สวนสาธารณะ ถนน ลำน้ำ คูคลอง ตลาด หมู่บ้าน ชุมชน และบ้านเรือนประชาชน ให้สะอาด เป็นระเบียบเรียบร้อย เอื้อต่อการอยู่อาศัย และการดำรงชีวิตที่ดีของประชาชน และนำไปสู่สังคมที่สงบปลอดภัย ซึ่งเป็นปัจจัยส่งเสริมทุนทางสังคมบนพื้นฐานวิธีชีวิตและชุมชนเข้มแข็ง ตลอดจนการสร้างกระบวนการเรียนรู้ในสังคมให้เกิดจิตสำนึกและปลูกฝังวินัยให้แก่เด็ก เยาวชน และประชาชน เพื่อเป็นพลังในการขับเคลื่อนจังหวัดลพบุรีให้มีความสะอาดประชาชนมีคุณภาพชีวิตที่ดี นั้น

 องค์การบริหารส่วนตำบลคลองเกตุ จึงขอเรียนเชิญทุกท่านเข้าร่วมโครงการลพบุรีเมืองสะอาด (Big Cleaning Day) ในวันที่ ๑๐มีนาคม ๒๕๖๖ เวลา ๐๙:๐๐น. วัดเขานมนาง หมู่ ๑๐ ตำบลคลองเกตุ อำเภอโคกสำโรง จังหวัดลพบุรี หวังเป็นอย่างยิ่งว่าจะได้รับความอนุเคราะห์จากท่านด้วยดีจึงขอขอบคุณมา ณ โอกาศนี้

 ขอแสดงความนับถือ



 (นางสาวดาวรุ่ง นพรัตน์)

 นายกองค์การบริหารส่วนตำบลคลองเกตุสำนักปลัด

งานบริหารงานทั่วไป

โทร. ๐๘๘-๗๕๖๐๗๔๒

***“ซื่อสัตว์ สุจริต มุ่งสัมฤทธิ์ของงาน ยึดมั่นมาตรฐาน บริการด้วยใจเป็นธรรม”***